LĪGUMS Nr. 1-38/0156-24
par energosertifikātu un to pārskatu izstrādi 

Rīgā,	Līguma datumu un numuru skatīt paraksta zonā

SIA “Rīgas namu pārvaldnieks”, reģistrācijas Nr. 40103362321, (turpmāk – Pasūtītājs), kuru ____________________________ pārstāv ______________________________, no vienas puses, un
[bookmark: _Hlk173138120]Sabiedrība ar ierobežotu atbildību “Capo”, reģistrācijas Nr. 40103219031 (turpmāk – Izpildītājs), kuru __________________________ pārstāv __________________________________, no otras puses,
turpmāk katrs atsevišķi saukts Puse, bet abi kopā sauktas Puses,
pamatojoties uz iepirkuma “Energosertifikātu un to pārskatu izstrāde”, identifikācijas Nr. SIA RNP 2024/14_3 (turpmāk – Iepirkums), rezultātu Iepirkuma priekšmeta 1. daļā, noslēdz šādu līgumu (turpmāk – Līgums):
1. Līguma priekšmets
1.1. [bookmark: _Hlk83282603][bookmark: _Hlk83282641]Pasūtītājs uzdod un apmaksā, bet Izpildītājs ar saviem resursiem veic energosertifikātu un to pārskatu izstrādi (turpmāk – Pakalpojums vai Pakalpojumi) Pasūtītāja pārvaldīšanā esošajām daudzdzīvokļu dzīvojamām mājam (turpmāk – Objekti vai Objekts) Rīgas valstspilsētas pašvaldības administratīvajā teritorijā, saskaņā ar Līguma noteikumiem, Līguma 1. pielikumu “Tehniskā specifikācija/Darba uzdevums” (turpmāk – Tehniskā specifikācija), Līguma 2. pielikumu “Finanšu piedāvājums” (turpmāk – Finanšu piedāvājums), kā arī saskaņā ar normatīvajos aktos noteikto kārtību, kas attiecas uz Pakalpojumu izpildi, ievērojot Pasūtītāja norādījumus.
1.2. Pakalpojumi ir sniedzami šādiem Objektiem Rīgā:
1.2.1. Daugavgrīvas iela 70 k-3;
1.2.2. Dāvida iela 4;
1.2.3. Dolomīta iela 4;
1.2.4. Dubultu iela 16;
1.2.5. Dubultu iela 19;
1.2.6. Dzirciema iela 27;
1.2.7. Dzirciema iela 35;
1.2.8. Dzirciema iela 39;
1.2.9. Dzirciema iela 47;
1.2.10. Dzirciema iela 7 k-1;
1.2.11. Eduarda Smiļģa iela 44;
1.2.12. Esplanādes iela 5;
1.2.13. Esplanādes iela 6;
1.2.14. Ēbelmuižas iela 22;
1.2.15. Ēbelmuižas iela 24;
1.2.16. Ēbelmuižas iela 4;
1.2.17. Finiera iela 11;
1.2.18. Finiera iela 17;
1.2.19. Finiera iela 19;
1.2.20. Finiera iela 5;
1.2.21. Gaigalas iela 23;
1.2.22. Garā iela 28;
1.2.23. Gobas iela 22;
1.2.24. Gobas iela 28;
1.2.25. Gregora iela 4;
1.2.26. Grīvas iela 11;
1.2.27. Ģimnastikas iela 6;
1.2.28. Ilmājas iela 10;
1.2.29. Imantas iela 6A;
1.2.30. Irbenes iela 14;
1.2.31. Īslīces iela 1;
1.2.32. Jaunsaules iela 18A;
1.2.33. Jaunsaules iela 7A;
1.2.34. Jūrmalas gatve 101;
1.2.35. Jūrmalas gatve 91;
1.2.36. Jūrmalas gatve 93;
1.2.37. Keramikas iela 8;
1.2.38. Kleistu iela 6;
1.2.39. Kooperatīva iela 3A.
1.3. Pakalpojuma cenas katram Objektam ir noteiktas Finanšu piedāvājumā, saskaņā ar Izpildītāja piedāvājumu Iepirkumā.
1.4. Detalizēts Pakalpojuma apraksts, izpildes prasības un kārtībā ir noteiktas Tehniskajā specifikācijā.
2. Līguma un Pakalpojuma cena
2.1. Līguma cena bez pievienotās vērtības nodokļa (turpmāk – PVN) ir līdz 25311,00 EUR (divdesmit pieciem tūkstošiem trīs simtiem vienpadsmit euro) (turpmāk – Līguma cena). PVN tiek piemērots spēkā esošo normatīvo aktu noteiktajā kārtībā un apmērā. Līguma cena tiek noteikta kā Līguma 1.2. punktā 1.2.1. – 1.2.20. apakšpunktā norādīto Objektu kopējā Pakalpojumu cena (turpmāk – Pakalpojuma cena).
2.2. Finanšu piedāvājumā norādītajā Pakalpojuma cenā ir iekļautas:
2.2.1. visas izmaksas, kas attiecas uz Pakalpojuma veikšanu, tajā skaitā Pakalpojuma izpildē izmantojamie materiāli, instrumenti un iekārtas, kā arī Pakalpojuma veikšanā iesaistīto darbinieku atalgojums un citas izmaksas, kas nepieciešamas pilnīgai un kvalitatīvai Pakalpojuma izpildei, kā arī visi nodokļi (izņemot PVN), nodevas un atļaujas no trešajām personām u.c. izdevumi;
2.2.2. visi izdevumi, kas saistīti ar izpilddokumentācijas izstrādi atbilstoši normatīvajiem aktiem;
2.2.3. visi riski, tai skaitā iespējamie sadārdzinājumi.
2.3. Finanšu piedāvājumā norādītā Pakalpojuma cena nav paaugstināma visā Līguma darbības laikā.
2.4. Pasūtītājam nav pienākums izlietot visu Līguma 2.1. punktā norādīto Līguma cenu gadījumā, ja Līguma 6.1.7. apakšpunktā noteikto vai citu no Pasūtītāja neatkarīgu apstākļu dēļ samazinājās Izpildītāja sniedzamo Pakalpojumu apjoms.
3. Samaksas kārtība
3.1. Pasūtītājs veic samaksu par kvalitatīviem, Līguma noteikumiem un normatīvajiem aktiem atbilstoši veiktajiem Pakalpojumiem ne vēlāk kā 30 (trīsdesmit) kalendāro dienu laikā pēc Izpildītāja šādu dokumentu iesniegšanas Pasūtītājam:
Līgumā noteiktajā kārtībā abpusēji parakstīti Pakalpojuma nodošanas - pieņemšanas akti par iepriekšējā mēnesī Objektos veikto Pakalpojumu katram Objektam atsevišķi;
Tehniskajā specifikācijā norādītā un Tehniskajā specifikācijā noteiktajā kārtībā iesniegta, saskaņota un parakstīta izpilddokumentācija katram Objektam atsevišķi;
Izpildītāja sagatavots un Pasūtītāja saskaņots rēķins, kas izrakstīts uz Līguma 3.1.1. apakšpunktā norādīto Pakalpojuma nodošanas – pieņemšanas aktu pamatā.
3.2. Izpildītājs Līguma 3.1.3. apakšpunktā minēto rēķinu iesniedz Pasūtītājam elektroniski Līguma 12.1.2. apakšpunktā noteiktajā kārtībā. Elektroniski sagatavoti un iesniegti rēķini ir derīgi bez paraksta, un Pasūtītājs piekrīt šādam nosacījumam.
3.3. Izpildītājs iesniedz Pasūtītājam Līguma 3.1. punktā minētos dokumentus ne vēlāk kā 30 (trīsdesmit) kalendāro dienu laikā pēc attiecīgo Pakalpojuma nodošanas – pieņemšanas aktu abpusējas parakstīšanas.
3.4. Izpildītājs, izrakstot rēķinu, piemēro PVN likmi spēkā esošajos normatīvajos aktos noteiktajā kārtībā un apmērā.
3.5. Izpildītājs papildus obligāti norādāmajiem rekvizītiem rēķinā norāda Pasūtītāja piešķirto Līguma reģistrācijas numuru un Līguma noslēgšanas datumu; katra Objekta, kurā veikti Darbi, adresi; izpildīto Pakalpojumu aprakstu, cenu un maksājamo summu bez PVN, PVN, kopējo rēķina summu ar PVN.
3.6. Ja Izpildītāja iesniegtais rēķins neatbilst Līguma 3.4., 3.5. punkta noteikumiem vai/un rēķinam nav pievienoti visi Līgumā 3.1.1., 3.1.2. apakšpunktā norādītie dokumenti, Pasūtītājs atsaka rēķina saskaņošanu, informējot Izpildītāju par rēķina un/vai dokumentu neatbilstībām Līguma 12.1.2. apakšpunktā noteiktajā kārtībā.
3.7. Izpildītājs ne vēlāk kā 3 (trīs) darba dienu laikā pēc informācijas par rēķina un dokumentu neatbilstībām saņemšanas dienas no Pasūtītāja sagatavo Līgumam atbilstošu rēķinu un dokumentus, un atkārtoti iesniedz tos Pasūtītājam. Pasūtītājs neveic samaksu par Pakalpojumiem Izpildītājam līdz brīdim, kamēr Izpildītājs nesagatavo un neiesniedz Pasūtītājam Līgumam atbilstošu rēķinu un dokumentus.
3.8. Par Pakalpojuma apmaksas dienu tiek uzskatīta diena, kad Pasūtītājs ir iesniedzis maksājuma uzdevumu bankai.
3.9. Katra no Pusēm sedz savus izdevumus par bankas pakalpojumiem, kas saistīti ar naudas paskaitījumiem.
3.10. Pasūtītājs veic apmaksu tikai par kvalitatīvajiem, Līguma noteikumiem atbilstošajiem Pakalpojumiem. Ja Pakalpojumi veikti nekvalitatīvi vai citādi neatbilst Līguma nosacījumiem, par ko Pasūtītājs Līgumā noteiktajā kārtībā iesniedza Izpildītājam aktu par Pakalpojuma neatbilstībām, samaksas termiņš tiek pagarināts attiecīgi par tādu laika periodu, kādā tiek novērstas aktā norādītās neatbilstības.
4. Apakšuzņēmējs
4.1. Izpildītājs, ievērojot Publisko iepirkumu likumu, Līguma noteikumus, kā arī citu normatīvo aktu prasības ir tiesīgs Līguma izpildē piesaistīt apakšuzņēmēju.
4.2. Izpildītājs pilnībā uzņemas atbildību par Līguma izpildi un nodrošina, ka apakšuzņēmējs ievēro visus Līguma noteikumus. 
4.3. Izpildītājs Līguma darbības laikā apakšuzņēmēja nomaiņu vai jauna apakšuzņēmēja iesaisti Līguma izpildē ir tiesīgs veikt tikai ar Pasūtītāja rakstveida piekrišanu. Izpildītājs par plānoto apakšuzņēmēja nomaiņu vai jauna apakšuzņēmēja iesaisti Līguma izpildē paziņo Pasūtītājam rakstveidā Līgumā noteiktajā kārtībā.
4.4. Attiecībā uz Izpildītāja piedāvāto jauno apakšuzņēmēju, ar kuru Izpildītājs plāno aizstāt Iepirkumā norādīto apakšuzņēmēju, kuram Izpildītājs plāno nodot Pakalpojumus, kuru vērtība ir vismaz 10 000,00 EUR (desmit tūkstoši eiro), Pasūtītājs veic pārbaudi par tā atbilstību Publisko iepirkumu likuma 42. pantā noteiktajiem izslēgšanas nosacījumiem attiecībā uz to dienu, kad Pasūtītājs no Izpildītāja ir saņēmis attiecīgumu lūgumu. 
4.5. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Līguma izpildē ne vēlāk kā 5 (piecu) darba dienu laikā pēc tam, kad saņēmis no Izpildītāja visu informāciju un dokumentus, kas nepieciešami lēmuma pieņemšanai, un rakstiski par to informē Izpildītāju.
4.6. Pasūtītājs atsaka jauna apakšuzņēmēja, kuram plānots nodot Pakalpojumus, kuru vērtība ir vismaz 10 000,00 EUR (desmit tūkstoši eiro), iesaisti Līguma izpildē nomaiņu Publisko iepirkumu likuma 62. pantā noteiktajos gadījumos. Pasūtītājs pārbaudi par šajā apakšpunktā minēto apakšuzņēmēju atbilstību Publisko iepirkumu likuma 42. pantā noteiktajiem izslēgšanas nosacījumiem veic tajā datumā, kad pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju.
4.7. Izpildītājs koordinē apakšuzņēmēju darbību un uzņemas pilnu atbildību par Pakalpojumu, ko snieguši apakšuzņēmēji, izpildes kvalitāti, termiņu, Līguma noteikumu ievērošanu un citiem jautājumiem, kas attiecas uz Līguma izpildi. 
4.8. Izpildītājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Izpildītāja maksātnespējas procesa gadījumā.
4.9. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistīto apakšuzņēmēju.
5. Pakalpojuma izpilde un pieņemšana
5.1. [bookmark: _Ref336248080][bookmark: _Toc336440070]Izpildītājam ne vēlāk kā 10 (desmit) darba dienu laikā pēc Līguma spēkā stāšanās dienas jāiesniedz Pasūtītājam saskaņošanai un apstiprināšanai Līguma 12.1.2. apakšpunktā noteiktajā kārtībā Pakalpojuma izpildes grafiks (turpmāk – Grafiks). Izpildītājs Grafikā norāda katra Objekta, kuram tiks sniegts Pakalpojums, adresi; plānotos Pakalpojuma izpildes uzsākšanas un pabeigšanas termiņus katram Objektam atsevišķi. Grafikam jābūt sagatavotam MS Excel formātā.
5.2. Pasūtītājs 3 (trīs) darba dienu laikā pēc Grafika saņemšanas no Izpildītāja:
5.2.1. saskaņo Grafiku ar drošu elektronisko parakstu Līguma 12.1.2. apakšpunktā noteiktajā kārtībā vai
5.2.2. atsaka Grafika saskaņošanu, iesniedzot Izpildītājam Līguma 12.1.2. apakšpunktā noteiktajā kārtībā motivētus iebildumus.
5.3. Līguma 5.2.2. apakšpunktā noteiktajā gadījumā Izpildītājs 2 (divu) darba dienu laikā pēc iebildumu saņemšanas no Pasūtītāja iesniedz Pasūtītājam koriģēto Grafiku, ievērojot iebildumos norādīto.
5.4. Izpildītājs uzsāk un pabeidz Pakalpojuma izpildi katrā konkrētā Objektā Grafikā norādītajos termiņos.
5.5. Pusēm rakstiskā veidā vienojoties, Grafikā noteiktie Pakalpojuma veikšanas termiņi konkrētiem Objektiem var tikt pagarināti, ja Pakalpojuma veikšanas termiņa pagarināšanai ir objektīvs un pamatots iemesls.
5.6. Izpildītājs pirms katra izstrādātā energosertifikāta iesniegšanas BIS, saskaņo energosertifikātu un Tehniskajā specifikācijā norādīto tehnisko dokumentāciju ar Pasūtītāju Tehniskajā specifikācijā noteiktajā kārtībā un termiņā. Izpildītājs iesniedz Pasūtītājam minētos dokumentus saskaņošanai elektroniski Līguma 12.1.2. apakšpunktā noteiktajā kārtībā.
5.7. Pasūtītāja Līguma 5.6. punktā minētās dokumentācijas nesaskaņošanas gadījumā, Izpildītājam ne vēlāk kā 3 (trīs) darba dienu laikā pēc motivēto iebildumu saņemšanas no Pasūtītāja ir jānovērš konstatētās dokumentācijas neatbilstības, ievērojot iebildumos norādīto.
5.8. Objektā veiktā Pakalpojuma pieņemšanu apliecina abpusēji parakstīts Pakalpojuma nodošanas - pieņemšanas akts.
5.9. Izpildītājs iesniedz Pakalpojuma nodošanas – pieņemšanas aktu Pasūtītājam elektroniski Līguma 12.1.2. apakšpunktā noteiktajā kārtībā vismaz 2 (divu) darba dienu laikā pēc Līguma 5.6. punktā minētās dokumentācijas saskaņošanas ar Pasūtītāju un to iesniegšanas BIS. Izpildītājs iesniegto Pakalpojuma nodošanas – pieņemšanas aktu un tam pievienoto dokumentāciju paraksta ar drošu elektronisko parakstu. Pakalpojuma nodošanas – pieņemšanas aktam jābūt sagatavotam MS Excel formātā.
5.10. Pasūtītājs 5 (piecu) darba dienu laikā pēc Līguma 5.9. punktā minētā Pakalpojuma nodošanas - pieņemšanas akta un tehniskās dokumentācijas saņemšanas no Izpildītājs veic izpildītā Pakalpojuma un nodošanas – pieņemšanas aktā norādītās informācijas pārbaudi.
5.11. Ja Pakalpojums sniegts atbilstoši Līguma, Tehniskās specifikācijas un saistošo normatīvo aktu noteikumiem un prasībām, Pasūtītājs paraksta Pakalpojuma nodošanas – pieņemšanas aktu ar drošu elektronisko parakstu un iesniedz abpusēji parakstīto aktu Izpildītājam Līguma 12.1.2. apakšpunktā noteiktajā kārtībā.
5.12. Ja Pasūtītājs konstatē, ka Pakalpojums ir sniegts neatbilstoši Līguma, Tehniskās specifikācijas un saistošo normatīvo aktu noteikumiem un prasībām, Pasūtītājs atsaka Pakalpojuma nodošanas – pieņemšanas akta parakstīšanu un iesniedz Izpildītājam Līguma 12.1.2. noteiktajā kārtībā aktu par konstatētajām Pakalpojuma neatbilstībām (turpmāk – Pakalpojuma neatbilstības akts). Pakalpojuma neatbilstības akts tiek sagatavots elektroniski un derīgs bez paraksta, un Izpildītājs piekrīt šādam nosacījumam.
5.13. Izpildītājam ir pienākums ar saviem resursiem un par saviem līdzekļiem ne vēlāk kā 5 (piecu) darba dienu laikā no Pakalpojuma neatbilstības akta saņemšanas no Pasūtītāja dienas veikt konstatēto Pakalpojuma neatbilstību novēršanu. Pēc Pakalpojuma neatbilstību novēršanas tiek veikta atkārtota Pakalpojuma nodošana - pieņemšana šajā Līgumā nodaļā noteiktajā kārtībā.
5.14. Pušu Līgumā noteiktajā kārtībā parakstīts Pakalpojuma nodošanas – pieņemšanas akts ir pamats Izpildītāja rēķina izrakstīšanai Pasūtītājam izpildīto Pakalpojumu apmaksai.
5.15. Pakalpojuma nodošanas – pieņemšanas akta parakstīšana neatbrīvo Izpildītāju no atbildības par Pakalpojumu neatbilstībām, kas atklājas pēc Pasūtītāja Pakalpojuma nodošanas – pieņemšanas akta parakstīšanas.
5.16. Līdz Pakalpojuma pieņemšanas visus ar Pakalpojumu saistītus riskus uzņemas Izpildītājs.
5.17. Ja Pusēm rodas domstarpības Pakalpojuma neatbilstību novērtējumā, Puses ir tiesīgas pieaicināt kopīgi izvēlēto neatkarīgo ekspertu, kura slēdziens Pusēm būs saistošs. Izdevumus par neatkarīga eksperta slēdzienu sedz Puse, kurai eksperta slēdziens būs nelabvēlīgs.
6. Pušu tiesības un pienākumi
6.1. [bookmark: _Ref351037788]Pasūtītājs:
6.1.1. pilnvaro Izpildītāju saņemt visus nepieciešamos dokumentus un atļaujas Pakalpojuma sniegšanai bez papildu samaksas;
6.1.2. nodrošina Izpildītāja darbinieku un transporta piekļuvi Objektam;
6.1.3. pieņem Līgumam atbilstošu Pakalpojumu no Izpildītāja Līgumā noteiktajā kārtībā;
6.1.4. ir tiesīgs veikt Pakalpojuma izpildes kontroli jebkurā Pakalpojuma izpildes stadijā;
6.1.5. pēc Izpildītāja pieprasījuma nodrošina Izpildītāju ar Līguma izpildei nepieciešamo dokumentāciju un informāciju, kura ir Pasūtītāja rīcībā vai kuras sniegšanu uzņēmies Pasūtītājs. Pārējās nepieciešamās informācijas un dokumentācijas vākšana ir Izpildītāja pienākums, un ar to saistītās Izpildītāja izmaksas ir iekļautas Pakalpojuma cenā;
6.1.6. pēc Izpildītāja pieprasījuma pilnvaro Izpildītāju veikt Līgumā un Tehniskajā specifikācijā paredzētās darbības BIS;
6.1.7. ir tiesīgs atteikties no Pakalpojuma konkrētajā Objektā vai Objektos šādos gadījumos:
6.1.7.1. ja pirms Grafikā noteiktā Izpildītāja Pakalpojuma izpildes uzsākšanas termiņa iestāšanās Pasūtītājs saņem Objekta īpašnieka jeb dzīvojamās mājas dzīvokļu īpašnieku kopības lēmumu par atteikšanos no Pakalpojuma, kas pieņemts atbilstoši spēkā esošo normatīvo aktu prasībām;
6.1.7.2. ja pirms Grafikā noteiktā Izpildītāja Pakalpojuma izpildes uzsākšanas termiņa iestāšanās, Pasūtītājs saņem Objekta īpašnieka jeb dzīvokļu īpašnieku kopības lēmumu par Objekta (dzīvojamās mājas) pārvaldīšanas tiesību nodošanai dzīvokļu īpašnieku biedrībai vai īpašnieku pilnvarotajai personai, kas pieņemts atbilstoši spēkā esošo normatīvo aktu prasībām;
6.1.7.3. ja Objekta īpašniekam nav pietiekošs finanšu līdzekļu uzkrājums Pakalpojuma apmaksai.
6.1.8. veic samaksu par pieņemto Pakalpojumu Līgumā noteiktajā kārtībā un termiņā.
6.2. Par atteikšanos no Pakalpojuma Līguma 6.1.7. apakšpunktā noteiktajos gadījumos Pasūtītājs informē Izpildītāju vismaz 14 (četrpadsmit) dienas pirms Grafikā vai abpusējas vienošanās noteiktā Pakalpojuma uzsākšanas konkrētajā Objektā dienas. Šādā gadījumā Izpildītājs nav tiesīgs prasīt Pasūtītājam atlīdzināt zaudējumus, kas var rasties Izpildītājam Pasūtītāja atteikšanās no Pakalpojuma rezultātā.
6.3. Pasūtītājam ir arī citi pienākumi un tiesības saskaņā ar šo Līgumu un spēkā esošajiem normatīvajiem aktiem.
6.4. Izpildītājs:
6.4.1. ar saviem resursiem sniedz Pasūtītājam kvalitatīvu un Līguma noteikumiem atbilstošu Pakalpojumu;
6.4.2. sniedzot Pakalpojumu ievēro visas Tehniskās specifikācijas noteikumus un prasības;
6.4.3. nodrošina Pakalpojuma izpildi saskaņā ar spēkā esošajiem normatīvajiem aktiem, atbilstošā kvalitātē un Līgumā noteiktajā termiņā. Par visiem apstākļiem, kas ietekmē Pakalpojuma izpildi, Izpildītājs nekavējoties rakstveidā informē Pasūtītāju;
6.4.4. pirms Pakalpojuma uzsākšanas brīdina Pasūtītāju par Līgumā neparedzētiem apstākļiem, kas var ietekmēt Pakalpojuma izpildi, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā apakšpunktā paredzētajās situācijās;
6.4.5. pēc Pasūtītāja pieprasījuma sniedz pilnu informāciju par Pakalpojuma izpildes gaitu un nepieciešamības gadījumā sniedz visu nepieciešamo informāciju, kas ir Izpildītāja rīcībā un ir saistīta ar Līguma izpildi;
6.4.6. nodrošina sertificētu speciālistu piesaisti Pakalpojumam visā Līguma darbības laikā. Izpildītājs ir tiesīgs nomainīt sertificētos speciālistus tikai ar Pasūtītāja rakstveida piekrišanu;
6.4.7. ir atbildīgs par spēkā esošo ārējo normatīvo aktu, kas reglamentē Pakalpojuma veikšanu, prasību ievērošanu un pasākumu nodrošināšanu;
6.4.8. veic visas ar Pakalpojuma izpildi nepieciešamās darbības BIS uz Pasūtītāja izsniegtās pilnvaras pamata;
6.4.9. parakstot Līgumu, apliecina, ka atsakās no autora izņēmuma tiesību izmantošanas attiecībā uz izpildītiem Pakalpojumiem vai to daļām, ka arī nodrošinās, ka jebkura cita persona, kuru Izpildītājs ir iesaistījis Pakalpojuma izpildē un kura definējama kā autors Latvijas Republikā spēkā esošo normatīvo aktu izpratnē, neizmantos savas autora izņēmuma tiesības attiecībā uz jebkādu šā Līguma ietvaros izstrādāto dokumentāciju vai tās daļām. Gadījumā, ja Izpildītājs vai jebkura cita persona, kuru Izpildītājs ir iesaistījis Pakalpojuma izpildē un kura definējama kā autors Latvijas Republikā spēkā esošo normatīvo aktu izpratnē ir izmantojuši autora izņēmuma tiesības attiecībā uz dokumentāciju vai tās daļām bez Pasūtītāja rakstiskās piekrišanas, Izpildītājam ir pienākums segt visus Pasūtītājam radušos zaudējumus saistībā ar autora izņēmuma tiesību izmantošanu. Visas autora mantiskās tiesības un īpašumtiesības uz dokumentāciju, kuru Līguma ietvaros ir izstrādājis Izpildītājs, pāriet Pasūtītājam ar attiecīgas Pakalpojuma daļas apmaksas brīdi.
6.5. Izpildītājam ir arī citi pienākumi un tiesības saskaņā ar Līgumu un spēkā esošajiem normatīvajiem aktiem.
7. Pakalpojuma kvalitāte un garantija
7.1. Ar kvalitatīvu, Līguma prasībām atbilstošu Pakalpojumu Līguma izpratnē saprotams Pakalpojums, kas atbilst Līguma noteikumiem, normatīvajos aktos noteiktajām prasībām attiecībā uz Pakalpojuma izpildes kvalitāti un Izpildītāja piedāvājumu Iepirkumā.
7.2. Izpildītājs garantē, ka izstrādātie energosertifikāti atbilst Līguma, Tehniskās specifikācijas un Latvijas Republikas normatīvo aktu prasībām un tie ir derīgi 10 (desmit) gadus no abpusējas nodošanas - pieņemšanas akta parakstīšanas brīža.
7.3. Līguma 7.2. punktā minētā garantijas termiņa laikā Izpildītājs par saviem līdzekļiem 5 (piecu) darba dienu laikā vai citā Pušu saskaņotajā termiņā pēc Izpildītāja Līguma 12.1.2. vai 12.1.3. apakšpunktā noteiktajā kārtībā iesniegtās pretenzijas vai Neatbilstības akta saņemšanas, novērš pretenzijā vai Neatbilstības aktā norādītās Pakalpojuma neatbilstības, kas atklāti un radušās pēc Pakalpojuma nodošanas - pieņemšanas akta abpusējas parakstīšanas. Gadījumā, kad Objektam tiek piesaistīta Akciju sabiedrības “Attīstības finanšu institūcija “Altum”” (turpmāk – ALTUM) atbalsta programma energoefektivitātes paaugstināšanai un ALTUM noraida energosertifikātu, Izpildītājam jānovērš konstatētās energosertifikāta neatbilstības un trūkumi atbilstoši ALTUM prasībām.
8. Pušu atbildība
Puses savstarpēji ir atbildīgas viena otrai par nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto personu darbības vai bezdarbības rezultātā.
Puses normatīvajos aktos noteiktajā kārtībā atbild par trešajām personām nodarītajiem zaudējumiem, ja tie radušies Puses vai tās darbinieku, kā arī šīs Puses Līguma izpildē iesaistīto personu darbības vai bezdarbības rezultātā.
Izpildītājs ir atbildīgs par Līgumā un normatīvajos aktos noteikto Pakalpojuma sniegšanas kvalitātes prasību ievērošanu.
Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
Ja Pasūtītājs neveic samaksu par Pakalpojumu Līgumā noteiktajā termiņā, Izpildītājam ir tiesības pieprasīt Pasūtītājam maksāt līgumsodu 0,1 % (vienas desmitās daļas no procenta) apmērā no termiņā nesamaksātās summas par katru kavējuma dienu. Pasūtītājs līgumsodu samaksā 10 (desmit) darba dienu laikā pēc rēķina par līgumsodu saņemšanas no Izpildītāja.
Gadījumā, ja Izpildītājs neievēro Līgumā, Grafikā vai abpusējās vienošanās noteikto Pakalpojuma veikšanas termiņu konkrētajā Objektā, Pasūtītājam ir tiesības pieprasīt Izpildītājam maksāt līgumsodu 0,1 % (vienas desmitās daļas no procenta) apmērā no šī Objekta Pakalpojuma cenas bez PVN par katru nokavēto dienu.
Ja Izpildītājs nav novērsis Pasūtītāja iesniegtajā Pakalpojuma neatbilstības aktā konstatētās Pakalpojuma neatbilstības Līgumā vai Pušu vienošanās noteiktajā termiņā, Pasūtītājam ir tiesības pieprasīt Izpildītājam maksāt līgumsodu 0,5 % (piecu desmito daļu no procenta) apmērā no attiecīgā Objekta Pakalpojuma cenas bez PVN par katru kavējuma dienu.
Ja Izpildītājs Pakalpojumu veicis neatbilstoši Līgumā, Tehniskajā specifikācijā vai normatīvajos aktos noteiktajam prasībām (izņemot saistību neizpildi noteiktajā termiņā), par ko Pasūtītājs iesniedza Izpildītājam pretenziju vai Pakalpojuma neatbilstības aktu, Pasūtītājs ir tiesīgs prasīt Izpildītājam maksāt līgumsodu 100,00 EUR (viens simts eiro) apmērā par katru konstatēto gadījumu.
Ja Izpildītājs neizpilda Līguma 5.1., 5.3., 5.7. vai 5.13. punktā noteiktās saistības Līgumā noteiktajos termiņos, Pasūtītājam ir tiesības pieprasīt Izpildītājam maksāt līgumsodu 10,00 EUR (desmit eiro) apmērā par katru attiecīgas saistības izpildes kavējuma dienu.
Ja Izpildītājs vienpusēji atkāpjas no Līguma, izņemot Līguma 11.10.1. - 11.10.7. apakšpunktā noteiktos gadījumus, Pasūtītājam ir tiesības pieprasīt Izpildītājam maksāt līgumsodu 5 % (piecu procentu) apmērā no Līguma cenas, kas palikusi neapgūta uz Izpildītāja atkāpšanas no Līguma dienu. Tiek uzskatīts, ka Izpildītājs vienpusēji ir atkāpies no Līguma, ja Izpildītājs patvaļīgi, bez līgumiskā vai likumiskā pamata pārtrauca savu no Līguma izrietošo saistību izpildi un turpina tās nepildīt vairāk par 10. (desmit) kalendārajām dienām pēc pretenzijas saņemšanas no Pasūtītāja par Līguma saistību neizpildi noteiktajā termiņā, vai iesniedza Pasūtītājam paziņojumu par vienpusēju Līguma izbeigšanu vai atkāpšanos no Līguma.
Izpildītājs līgumsodu samaksā 10 (desmit) darba dienu laikā pēc rēķina par līgumsodu saņemšanas no Pasūtītāja.
Piemērojot Līgumā paredzēto līgumsodu, Pusēm ir jāievēro Civillikuma 1716. panta trešajā daļā noteiktais līgumsoda apmēra ierobežojums.
Pasūtītājam ir tiesības ieskaita kārtībā samazināt par Darbiem maksājamo naudas summu tādā apmērā, kādā ir Līguma noteiktajā kārtībā aprēķinātā līgumsoda summa Izpildītājam.
Pēc līgumsoda maksātāja Puses rakstiskā lūguma, līgumsoda prasītāja Puse var samazināt maksājamo līgumsodu, ievērojot samērīguma principu, kā arī Līguma saistību neizpildes vai nepienācīgas izpildes sekas, iemeslus un apstākļus.
Līgumsoda samaksa neatbrīvo Puses no saistību izpildes.
Nepārvarama vara
Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst.
Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, civiliedzīvotāju nemieri, valsts un pašvaldību institūciju rīcība un to pieņemtie normatīvie akti, lēmumi un rīkojumi, kā arī citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
Pusēm ir tiesības pagarināt Līguma nosacījumu izpildes termiņus par laika posmu, kurā darbojas nepārvaramā vara, ja Puse ne vēlāk par 3 (trīs) darba dienām no nepārvaramas varas iestāšanās dienas paziņo otrai Pusei par neiespējamību pildīt savas saistības, kas radušās nepārvaramās varas dēļ.
Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 9.3. punkta noteikumus.
Ja nepārvaramās varas dēļ Līguma izpilde aizkavējas ilgāk par 1 (vienu) mēnesi, Puses ir tiesīgas vienpusēji izbeigt Līgumu, par to rakstveidā brīdinot otru pusi vismaz 5 (piecas) darba dienas iepriekš.
Ja Līgums tiek izbeigts nepārvaramās varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus vai pieprasīt kompensāciju par jebkura veida zaudējumiem.
Personu datu aizsardzība un konfidencialitāte
Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi, ievērojot datu minimizēšanas principu.
Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā.
Pusēm ir pienākums ievērot tiesību aktu prasības personas datu aizsardzības jomā. Par minēto tiesību aktu neizpildi Puses atbild spēkā esošajos normatīvajos aktos noteiktajā kārtībā.
Puses apņemas Līguma darbības laikā, kā arī pēc Līguma izpildes, bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Izpildītāja rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
Izpildītājs nodrošina informācijas konfidencialitātes noteikumu izpildi arī no savu apakšuzņēmēju puses un jebkuru trešo personu puses, ko Izpildītājs piesaistījis Līguma izpildē.
Līguma darbības termiņš, Līguma grozīšana un izbeigšana
[bookmark: _Ref367708847]Līgums stājas spēkā ar tā abpusēju parakstīšanas dienu.
Līgums ir spēkā 5 (pieci) mēneši vai līdz Līguma cenas apguvei, atkarībā no tā, kurš no nosacījumiem iestājās pirmais.
Pusēm rakstveidā vienojoties Līguma 11.2. punktā noteiktais Līguma darbības termiņš var tikt pagarināts par laiku līdz 1 (vienam) mēnesim.
Līguma grozījumi ir spēkā tikai tad, ja tie izdarīti rakstveidā, un tos parakstījušas abas Puses.
Līguma grozījumi ir pieļaujami:
ja tie nemaina Līguma vispārējo raksturu;
ja tie atbilst Publisko iepirkumu likuma 61. panta nosacījumiem;
ja tiek pagarināts līguma termiņš Publisko iepirkumu likuma noteikto termiņu ietvaros;
ja objektīvu apstākļu dēļ, Pasūtītājam ir radusies nepieciešamība palielināt Līguma cenu un šādu grozījumu vērtība nesasniedz 10 % (desmit procentus) no sākotnējās Līguma cenas. Grozījumu vērtību noteic kā visu secīgi veikto grozījumu naudas vērtību summu.
8.1. Visi Līguma pielikumi, grozījumi un papildinājumi ir Līguma neatņemama sastāvdaļa.
8.2. Puses var izbeigt Līgumu pirms Līguma darbības termiņa beigām, Pusēm savstarpēji rakstveidā vienojoties.
8.3. Pasūtītājam ir tiesības vienpusēji izbeigt Līgumu bez Izpildītāja piekrišanas jebkurā no šādiem gadījumiem:
8.3.1. Izpildītājs vismaz 2 (divas) reizes nav veicis Pakalpojumu Līgumā, Grafikā vai abpusējas vienošanās noteiktajā termiņā, par ko Pasūtītājs iesniedza Izpildītājam vismaz 2 (divas) pretenzijas;
8.3.2. Izpildītājs vismaz 2 (divas) reizes Pakalpojumu veica neatbilstoši Līgumā, Tehniskajā specifikācijā vai normatīvajos aktos noteiktajam prasībām (izņemot saistību neizpildi noteiktajā termiņā), par ko Pasūtītājs iesniedza Izpildītājam vismaz 2 (divus) Pakalpojuma neatbilstības aktus;
8.3.3. Izpildītājs nav iesniedzis Pasūtītājam Līguma saistību izpildes nodrošinājumu Līgumā noteiktajā kārtībā, apmērā un termiņā vai laicīgi nepagarināja Bankas garantijas vai Apdrošināšanas polises spēkā esamības termiņu; 
8.3.4. Izpildītājs nav iesniedzis Pasūtītājam civiltiesiskās atbildības apdrošināšanas polisi Līgumā noteiktajā kartībā, apmērā un termiņā vai laicīgi nepagarināja civiltiesiskās atbildības apdrošināšanas polises spēkā esamības termiņu;
8.3.5. Izpildītājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
8.3.6. Ja Pasūtītājam ir zudusi nepieciešamība pēc Pakalpojuma.
8.3.7. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
8.3.8. ierosināta Izpildītāja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
8.3.9. uzsākta Izpildītāja likvidācija;
8.3.10. apturēta vai izbeigta Izpildītāja saimnieciskā darbība;
8.3.11. ir iestājušies nepārvaramas varas apstākļi.
8.4. Līguma 11.8.6. punktā noteiktajā gadījumā Pasūtītājs ir tiesīgs vienpusēji izbeigt Līgumu, rakstiski brīdinot Izpildītāju par Līguma izbeigšanu vismaz 1 (vienu) mēnesi iepriekš. Šajā gadījumā Izpildītājs nav tiesīgs prasīt Pasūtītājam atlīdzināt zaudējumus, kas var rasties Izpildītājam Līguma izbeigšanas rezultātā.
8.5. Izpildītājam ir tiesības vienpusēji izbeigt Līgumu bez Pasūtītāja piekrišanas jebkurā no šādiem gadījumiem:
8.5.1. Pasūtītājs vismaz 2 (divas) reizes nav ievērojis Līgumā noteikto Pakalpojuma samaksas termiņu un katrs šāds maksājuma kavējums sasniedza 10 (desmit) kalendārās dienas, par ko Izpildītājs ir iesniedzis Pasūtītājam vismaz 2 (divas) pretenzijas;
8.5.2. uzsākta Pasūtītāja likvidācija;
8.5.3. apturēta vai izbeigta Pasūtītāja saimnieciskā darbība;
8.5.4. ierosināta Pasūtītāja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
8.5.5. Pasūtītājs apzināti Izpildītājam sniedzis nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
8.5.6. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
8.5.7. ir iestājušies nepārvaramas varas apstākļi.
8.6. Līgumā noteiktajos gadījumos Līgums uzskatāms par izbeigtu nākamajā darba dienā pēc Pušu paziņojuma par Līguma izbeigšanu saņemšanu atbilstoši Līguma 12.3. punkta noteikumiem. Elektroniski sagatavotajam paziņojumam par Līguma izbeigšanu jābūt parakstītam ar Puses drošu elektronisko parakstu.
Līgumam izbeidzoties, Puses sapratīgā termiņā bez nepamatotas novilcināšanas veic savstarpējos norēķinus, līgumsoda samaksu, zaudējumu atlīdzināšanu u.c. darbības saistībā ar līgumattiecību izbeigšanos.
Pušu saziņa un korespondence, pilnvarotās un atbildīgās personas
Visus ar Līguma izpildi saistītos dokumentus, tajā skaitā rēķinus, iesniegumus, paziņojumus, informāciju, pieteikumus, pretenzijas, aktus, grafikus, vienošanās un tml., viena Puse iesniedz otrai Pusei kādā no šādiem veidiem:
nododot personīgi Līguma 12.2.1., 12.2.2. apakšpunktā norādītajai otras Puses pilnvarotajai personai;
nosūtot elektroniski uz otras Puses pilnvarotās personas Līgumā 12.2.1., 12.2.2. apakšpunktā norādīto e-pasta adresi;
nosūtot elektroniski uz otras Puses Līgumā norādīto e-pasta adresi;
nosūtot ar pasta sūtījumu uz otras Puses Līgumā norādīto juridisko adresi.
Puses vienojas, ka ar Līguma izpildi saistītos jautājumus, tajā skaitā, bet ne tikai: sagatavo un iesniedz informāciju un tehnisko dokumentāciju; sagatavo, iesniedz un saskaņo Grafikus; sagatavo, paraksta, iesniedz, saņem un izskata pretenzijas, brīdinājumus, Pakalpojuma neatbilstības un nodošanas – pieņemšanas aktus; nodod un pieņem Pakalpojumu; iesniedz, saskaņo un nodod apmaksai rēķinus; veic Pakalpojumu izpildes un apmaksas kontroli u.c. risinās šādas Pušu pilnvarotās personas:
no Pasūtītāja puses: ____________________________________;
no Izpildītāj puses: _____________________________________.
Visa Pušu sarakste un korespondence, tajā skaitā informācija, akti, atskaites, norādījumi, rēķini, paziņojumi, pretenzijas, saskaņošanas, iesniegumi, vienošanās un citi dokumenti) uzskatāma par iesniegtu un saņemtu 7. (septītajā) dienā pēc nodošanas pasta pakalpojumu sniedzējam; attiecīgajā darba dienā, ja korespondence nodota personīgi Puses pilnvarotajai personai pret parakstu; vai arī nākamajā darba dienā, ja korespondence nosūtīta uz Līgumā norādītājām Pušu un viņu pilnvaroto personu elektroniskā pasta adresēm.
Korupcijas un interešu konflikta riska novēršana
Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem.
Nobeiguma noteikumi
Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas tiesā pēc piekritības.
Puses rakstiskā veidā paziņo viena otrai:
par izmaiņām Līgumā norādītajās Pušu pilnvarotajās personās un apakšuzņēmējos;
par Puses firmas (nosaukuma) maiņu;
par Puses juridiskā statusa maiņu;
par Puses juridiskās adreses maiņu;
par Puses korespondences adreses maiņu;
par jebkura Līgumā norādītā tālruņa numura vai elektroniskā pasta adreses maiņu;
par Puses likvidācijas vai reorganizācijas uzsākšanu;
par Puses saimnieciskās darbības apturēšanu;
par Puses saimnieciskās darbības izbeigšanu;
par Puses tiesiskās aizsardzības procesa lietas ierosināšanu;
par Puses tiesiskās aizsardzības procesa īstenošanu ārpustiesas tiesiskās aizsardzības procesā;
par Puses maksātnespējas procesa lietas ierosināšanu.
Paziņojumu par Līguma 14.2. punktā norādītājiem apstākļiem (turpmāk – Paziņojums) ir tiesīgi iesniegt Pušu Uzņēmumu reģistrā reģistrētās amatpersonas ar paraksta tiesībām un prokūristi; Pušu pilnvarotie pārstāvji, kuriem šādas tiesības piešķirtās ar notariālo vai parasto komercpilnvaru, kā arī Līgumā norādītās Pušu pilnvarotās personas. Paziņojums iesniedzams ne vēlāk kā 5 (piecu) darba dienu laikā pēc attiecīgo apstākļu iestāšanās.
Paziņojums iesniedzams kādā no Līguma 12.1. punktā noteiktajiem informācijas un dokumentu iesniegšanas veidiem, nepieciešamības gadījumā pievienojot dokumentus, kas apstiprina attiecīgas izmaiņas.
Līguma 14.2. punktā paredzētās izmaiņas, kas ietekmē Līguma nosacījumus, kuras viena Puse ir pieteikusi otrai Pusei ievērojot Līguma 14.2. – 14.4. punkta noteikumus, tiek uzskatītas par attiecīgu Līguma nosacījumu grozījumiem, ja šīs izmaiņas Līguma 12.1. punktā noteiktajā kārtībā ir akceptējusi kāda no Līguma 14.3. punktā minētajām otrās Puses personām. Šajā gadījumā atsevišķa Pušu vienošanās par Līguma grozījumiem netiek slēgta.
Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
Pusēm nav tiesību nodot savas ar Līgumu uzņemtās saistības trešajai personai bez otras Puses rakstiskas piekrišanas.
Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
8.7. [bookmark: _Hlk90636616]Līgums ir sagatavots latviešu valodā, parakstīts elektroniski un satur:
8.7.1. Līguma pamattekstu;
8.7.2. Līguma 1. pielikumu “Tehniskā specifikācija/Darba uzdevums”;
8.7.3. Līguma 2. pielikumu “Finanšu piedāvājums”.
Pušu rekvizīti un paraksti*
	[bookmark: _Hlk173941318]Pasūtītājs:
	Izpildītājs:

	SIA “Rīgas namu pārvaldnieks”
Reģ. Nr. 40103362321
Juridiskā adrese: Aleksandra Čaka iela 42, Rīga, LV-1011
e-pasts: rnparvaldnieks@rnparvaldnieks.lv
Bankas rekvizīti: Luminor Bank AS
Latvijas filiāle
Kods: RIKOLV2X
Konts: LV83RIKO0002013219546

_______________________
	Sabiedrībai ar ierobežotu atbildību “Capo”
Reģ. Nr. 40103219031
Juridiskā adrese: 
Cīruļu iela 4/2, Inčukalns, Inčukalna pagasts, Siguldas novads, LV-2141
e-pasts:  _________________________     
Bankas rekvizīti:  Akciju sabiedrība “Citadele banka”
Kods:  PARXLV22
Konts:  _____________________________

___________________________






[bookmark: _Hlk85450877]*ŠIS DOKUMENTS IR ELEKTRONISKI PARAKSTĪTS AR DROŠIEM ELEKTRONISKAJIEM PARAKSTIEM UN SATUR LAIKA ZĪMOGUS
Līguma parakstīšanas datums ir pēdējā pievienotā droša elektroniskā paraksta un tā laika zīmoga datums

